Lang und länger isches jetz gange bis mer üsi DVD ändlech hei fertig gha. Aber jetz isch si parat! Und wi verschproche, het sech ds warte glohnt; Über 2h Live-Konzärt usem Volkshuus plus 1 Stund Bonusmaterial usem hinderschte Egge im Plüsch-Archiv wie zum bischpil üses  allererschte Konzärt womer no "V.I.P." hei gheisse, Usschnitte vom Gurtefestival 2004, Backstageufnahme vor Tuur, Föteli und meh… alles uf dr DVD "Live im Volkshuus" und abem 12. Septämber überall erhältlech!